2018-2019-мĕш вĕренÿ çулĕ

Шкул шайĕнчи олимпиада

Чăваш чĕлхипе литератури (Чăваш шкулĕ)

9 класс

Ыйтусем

Олимпиада ирттермелли вăхăт – 120 минут

Кашни ыйтăва тĕрĕс хуравласан чи нумаййи 50 балл пухма пулать

1. Панă текст стильне палăртăр. Текста мĕнле хайлавран илнĕ, ăна кам çырнă? *(6 балл)*

(1)Паня хăй тискеррĕн ы-ы-ы! тесе кăшкăрнине туйса вăранса кайрĕ те пĕр хушă куçне чарса пăрахса çутăлса килекен тул çутинче маччаналла пăхса выртрĕ. (2)Вăй-хал лăштăр кайрĕ. (3)Кăмăла салху пусрĕ. (4)Чуна ăнланмалла мар шик çавăрса илчĕ.

(5)Малтан вăл пĕчĕк чашăк пек савăтпа çуне вĕретме лартрĕ. (6)Çăвĕ ларчĕ-ларчĕ – вĕриленни-мĕнĕ ирĕлнисĕр пуçне паллă пулмарĕ. (7)Атăçă вара çăвĕ пиçнипе пиçменнине пĕлме ун ăшне хур тĕкĕ чиксе пăхрĕ: çăтăр-р-р! тесе ирĕлсе кайрĕ хур шăмми вĕçĕнчи тĕк. (8)Паня çу ăшне чĕр сăмала татăкĕ, пĕр-ик мăйăр пек татăк ăвăс, хура сăрă тултарчĕ тата кăштах резина тураса ячĕ. (9)Кĕçех атă-пушмак тĕп хĕррине сĕрмелли вар техĕмлĕ апат пек çатăртатса, кăвăрчă пек тутлă шăршă кăларса вĕреме тытăнчĕ.

2. 4-мĕш предложенире сасăсем сас паллинчен сахалтарах сăмах хăшĕ? Сăмахра миçе сасă тата миçе сас палли? *(4 балл)*

3. **Ы-ы-ы**!(1)тата **çăтăр-р-р**!(7) сăмахсем хăш пуплев пайне кĕреççĕ? *(5балл)*

4. **Çатăртатса** иккĕмĕшле сăмах мĕнле мелпе тата хăш пуплев пайĕнчен пулнă? *(5 балл)*

5. **Лăштăр кай**(2) сăмах çăврăнăшĕн пĕлтерĕшне ăнлантарăр. *(3 балл)*

6. 8-мĕш предложени тытăмĕ енчен хăш ушкăна кĕрет? Тĕп членсене палăртăр.Чарăну палли мĕншĕн лартнине ăнлантарăр.

*(Тытăмне тĕрĕс палăртнăшăн -2 балл, тĕп членсене кăтартнăшăн – 2 балл, чарăну паллине мĕншĕн лартнине ăнлантарнăшăн – 3 балл. Пĕтĕмпе – 7 балл).*

7. Ача-пăча литературинче ĕç çинчен калакан, ĕçчен ачасем çинчен çырнă калавсен ятне пиллĕкрен кая мар тупса çырăр , авторĕсене палăртăр. *(6 балл)*

8. Çак йĕркесене кам тата мĕнле хайлавра çырнă? Хайлава ăçта, миçемĕш çулта çырнă?

«Килĕшсе ĕçленĕ ĕç пысăк усăллă – çакна пĕлсе тăрăр, ун пек ĕçе юратăр. Чăн пĕчĕккĕ ĕçе те пит пикенсе, юратса ĕçлĕр». *(4 балл)*

9. Ваттисен сăмахĕсем тесе мĕнле сăмахсене калаççĕ? Ĕç çинчен калакан 4 ваттисен сăмахĕ тупса çырăр? *(5 балл)*

10. Çак йĕркесене хăш хайлавран илнĕ? Авторĕ кам? Нумай пăнчăсем вырăнне тĕсе пĕлтерекен паллă ячĕсене тĕрĕс çырса тухăр.

«Натали кĕпе тĕрлет,

Кам валли?

Çав тери хитрелетет

Натали!

… юр евĕрлĕ

**…** пире

**…**, **…** çиппеле вăл тирет.

**…** пурçăн – яш чĕре,

Вĕри юн;

**…** - вăрман, çерем

Пулĕ ун.

**… …** хушать

Тĕлĕпе.

Ку хĕвел пек курăнать,

Пĕлĕт пек.

**…** те хушшинчен

Вăл хурать:

Пурте, имĕш, çĕр çинче;

Çĕр - **…**.

*(Хайлав авторĕпе произведени ятне пĕлнĕшĕн – пĕрер балл. Паллă ячĕсене тĕрĕс пĕлнĕшĕн – 3 балл. Пĕтĕмпе – 5 балл.*